งาน โอทอปศิลปาชีพ 7 วันยอดขายกระฉูด 591 ล้าน ลดแหลก 2 วันสุดท้าย
โอทอปศิลปาชีพ เมืองทองฯ สุดฮอต ผ่าน 7 วันยอดขายกระฉูด 591 ล้าน อธิบดี พช. สั่งจัดหนัก-จัดเต็ม 2 วันสุดท้าย ลดแหลกแจกสนั่น จัดเคมเปญ นาทีทอง ตลอดวัน พร้อมร่วมลุ้นช็อปของดีมีของแถม ชิงรางวัลใหญ่ ทองคำ มือถือ และแจ็กพอต รถนิสสัน มาร์ช งานนี้แฟนพันธุ์แท้โอทอปห้ามพลาดเด็ดขาด,ฮอตจริงๆ งาน ศิลปาชีพ ประทีปไทย OTOP ก้าวไกล ด้วยพระบารมี ที่อาคารชาเลนเจอร์ 1–3 ศูนย์แสดงสินค้าและการประชุมอิมแพค เมืองทองธานี ระหว่างวันที่ 12-20 สิงหาคม ตั้งแต่เวลา 10.00 - 21.00 น. ผ่านมา 7 วันกวาดยอดขายแล้ว 591,223,654 ล้านบาท ผู้เข้าชมงานรวม 286,420 คน โดยผลิตภัณฑ์ที่มียอดขายรวมอันดับ 1 คือ ผ้าและเครื่องแต่งกาย 195 ล้านบาท อันดับ 2 ของใช้และของตกแต่ง 73 ล้านบาท และอันดับ 3 อาหาร 64 ล้านบาท อย่างไรก็ตาม ส้มโอทับทิมสยาม จาก จ.นครศรีธรรมราช ได้สร้างความฮือฮาเมื่อมียอดสั่งซื้อแล้วถึง 1.5 ล้านบาท,อย่างไรก็ตาม ในช่วง 2 วันสุดท้ายของงาน ศิลปาชีพ ประทีปไทย OTOP ก้าวไกลด้วยพระบารมี คือ วันที่ 19 - 20 ส.ค. กรมพัฒนาชุมชนจัดเคมเปญพิเศษ ลดกระจาย 2 วันสุดท้าย จัดเต็มโปรโมชั่น ในกิจกรรมขอความร่วมมือทุกร้านร่วมใจกันลดราคาสินค้า 10-50 % เพื่อเชิญชวนให้ประชาชนมาเลือกซื้อสินค้า OTOP สนับสนุนสินค้าไทยของดีจากทุกจังหวัด เพื่อกระจายรายได้สู่ชุมชน ช่วยกระตุ้นเศรษฐกิจฐานรากให้เข้มแข็ง มั่นคงอย่างยั่งยืน,สำหรับบรรยากาศภายในงาน ทุกวันมีการจัดช่วงเวลา นาทีทอง จำหน่ายสินค้า OTOP ราคาพิเศษ ลดสุดๆ ทั้งถูกทั้งแถม ทุกวัน วันละ 2 รอบ เวลา 12.00-13.00 น. และ 17.00-18.00 น. บริเวณด้านหลังอาคารชาเลนเจอร์ 1-3 อิมแพค เมืองทองธานี เหลือเวลางานอีกแค่ 2 วัน วันที่ 19-20 ส.ค. แฟนพันธุ์แท้โอทอปห้ามพลาด,วิจิตรการตา ศิลปินโอทอป พบกับผลิตภัณฑ์ล้ำค่า กุญชรวารี จาก กลุ่มเปลือกไข่วิจิตรศิลป์ จ.สมุทรปราการ โดย ภูษิต กาญจนศิริปาน หนึ่งในศิลปิน OTOP ที่วางโชว์ในงานมาสองวัน ล่าสุดขายไปแล้ว พร้อมออเดอร์อีก 1 ชิ้น เช่นเดียวกับ ดร.วันดี กุญชรยาคง จุลเจริญ ประธานสภาสตรีแห่งชาติในพระบรมราชินูปถัมภ์ ประธานสภาสตรีแห่งชาติฯ ร่วมงานโอทอปศิลปาชีพ โดยมี คุณรัชตภรณ์ โตดิลกเวชช์ ภริยาอธิบดีกรมพัฒนาชุมชน พาเดินชมสินค้า งานนี้ ดร.วันดี กุญชรยาคง จุลเจริญ ควักกระเป๋าอุดหนุนไปกว่า 5 แสนบาท,ตุงกระด้าง ราคาสามแสนกว่าบาท ดีบุกกำแพงเพชร มีความสวยงามมีเอกลักษณ์ไทย ลายเส้นต่างๆ จะยังคงเป็นเรื่องเล่าวิถี-แทรกในชิ้นงาน โดยนำความรู้เรื่องการดุนโลหะ การปั่น การกัดกรดมา ผสมผสานกันเป็นผลงาน มีเอกลักษณ์เป็นของดีบุกกำแพงเพชร โซน ศิลปินโอทอป,กรมการพัฒนาชุมชนจัดหนัก ยกสินค้า OTOP ขึ้นเครื่องบินมากกว่า 300 รายการ การันตีด้วยคุณภาพระดับพรีเมียม มาให้ช็อปกันง่ายๆ ในงาน อาทิ นิล หรือ มณีนิล แบรนด์จินดาพิทักษ์ จ.กาญจนบุรี นิล เป็นเครื่องประดับที่มีเสน่ห์และยังคงครองความนิยมมาอย่างยาวนาน ด้วยดีไซน์ใหม่ๆ ทันสมัย สวยงามโดดเด่น ไม่ว่าจะเป็นแหวน ต่างหู สร้อยคอ หรือ สร้อยข้อมือ,ส่วน ไข่มุกอันดามัน จ.พังงา แบรนด์บังเสริฐ ไข่มุกอันดามัน เป็นไข่มุกเกรดเอ น้ำงาม ดีไซน์ทันสมัย ไม่ว่าจะเป็น สร้อย ต่างหู กำไล,ภูมิปัญญาผ้าย้อมคราม พวนคอลเลกชั่น จังหวัดอุดรธานี บูท TT 2 เสา 46 ภูมิปัญญาการทอผ้ามัดหมี่ ที่ผสมผสานลวดลายของวัตถุโบราณบ้านเชียง ซึ่งเป็นมรดกโลก เกิดเป็นผืนผ้าลวดลายเฉพาะ ที่สามารถนำมาตัดเย็บเป็นผ้าดีไซด์ เก๋ไก๋ เข้ากับยุคสมัยปัจจุบัน ได้ทุกวัย,ภูมิปัญญาผ้าทอพื้นเมือง จังหวัดสุพรรณบุรี บูท UU 3 เสา 47 ภูมิปัญญาการทำผ้าซิ่น ด้วยเทคนิคการจกและมัดหมี่ ของกลุ่มชาติพันธุ์ ลาวครั่ง ผ้าผืนลวดลายอันเป็นเอกลักษณ์ ที่ตรงใจกลุ่มลูกค้า Niche market เป็นที่สุด,ภูมิปัญญาการทำเครื่องเงิน บนกลิ่นอายของอารยธรรมล้านช้าง มีการถ่ายทอดการทำ จากรุ่นสู่รุ่น โดยมีลวดลายพิเศษ คือเครื่องเงินชุดพญานาค ซึ่งแสดงถึงสัญลักษณ์ของจังหวัดนครพนม,ภูมิปัญญาผ้าฝ้ายทอมือย้อมสีธรรมชาติ จังหวัดลำปาง บูท TT 12 เสา 46 การแปรรูปผ้าฝ้าย เป็นเสื้อผ้าสำเร็จรูปหลากหลายสไตล์ สวมใส่สบาย ไม่ทำลายสิ่งแวดล้อม,สาวๆ คนไหนที่กำลังมองหาผลิตภัณฑ์จากธรรมชาติ โดยเฉพาะกระเป๋าสวยๆ เชิญมาเลือกซื้อเลือกชมกระเป๋าจากต้นคล้า ของดีเมืองโซ่พิสัย ด้วยคุณสมบัติพิเศษที่เหนียวนุ่มและยืดหยุ่นได้ดี บวกกับเป็นวัสดุหาง่ายที่มีในชุมชน ผสมผสานกับภูมิปัญญาท้องถิ่น เกิดเป็นผลงานที่หลากหลาย ไม่ว่าจะเป็นกระเป๋าสตรีแบบต่างๆ กระเป๋าใส่โทรศัพท์ และพวงกุญแจ,นอกจากนี้ บรรยากาศภายในงานอีกมุมที่น่าสนใจ กรมการพัฒนาชุมชนยกร้าน OTOP LifeStyle @กาญจนบุรี ร้านขายสินค้าโอทอปรูปแบบใหม่ ที่ผสมผสานกันระหว่างร้านกาแฟและการจำหน่ายสินค้าโอทอปคุณภาพดี ที่ผ่านการคัดสรรจาก Trader ทั่วประเทศ มารวมไว้ที่เดียวกัน อาทิ กาแฟสดศรีสวัสดิ์หอมเข้มเต็มรสกาแฟ, กระเป๋าสตรีจากกระจูด หลากหลายรูปแบบ ราคาสบายกระเป๋า, เห็ดโคนในน้ำเกลือ , น้ำแกงส้มสำเร็จรูป อร่อยง่ายพร้อมทาน, พายไส้ต่างๆ อบสดใหม่ทุกวัน และสลัดโรลผักออร์แกนิกสดๆ พร้อมเชิญชวนแฟนพันธุ์แท้โอทอปร่วมชิม ชม ช็อป สุดยอดสินค้าโอทอปคุณภาพดีจากจังหวัดกาญจนบุรี และ 76 จังหวัดทั่วประเทศได้ ในร้าน OTOP LifeStyle,งาน OTOP ศิลปาชีพ ที่อาคารชาเลนเจอร์ 1 – 3 ศูนย์แสดงสินค้าและการประชุมอิมแพค เมืองทองธานี 2 วันสุดท้าย 19-20 ส.ค. ช็อปของดีมีของแถม ร่วมจับรางวัลทองคำหนักหนึ่งสลึงวันละ 5 เส้น ทุกวัน เพียงซื้อสินค้าครบทุก 1,000 บาท รับคูปองชิงโชคหนึ่งใบ เขียนชื่อ เบอร์โทรศัพท์ ส่งในกล่องชิงรางวัลที่จุดประชาสัมพันธ์แล้วรอลุ้นได้เลยทุกวัน แถมวันสุดท้าย 20 ส.ค. มีแจกรางวัลใหญ่ รถยนต์นิสสัน มาร์ช 1 คัน พร้อมด้วย โทรศัพท์มือถือ ทองคำแท่ง และเครื่องใช้ไฟฟ้า วันหยุดสุดสัปดาห์นี้จึงไม่ควรพลาด ชวนไปเดินชิลๆ ชมของสวยๆ งามๆ แถมได้ลุ้นโชคกลับบ้านกัน ถ้าพลาดแล้วต้องรอกันปีหน้าเลย
โอทอปศิลปาชีพ เมืองทองฯสุดฮอต ผ่าน 7 วันยอดขายกระฉูด 591 ล้าน อธิบดี พช. สั่งจัดหนัก-จัดเต็ม 2 วันสุดท้าย ลดแหลกแจกสนั่น จัดเคมเปญ นาทีทอง ตลอดวัน พร้อมร่วมลุ้นช็อปของดีมีของแถม ชิงรางวัลใหญ่ ทองคำ มือถือ และแจ็กพอต 
โอทอปศิลปาชีพ,OTOP,ศิลปาชีพ,พช.,เมืองทองธานี,ข่าวทั่วไป